CELEX: 32002R0622
Language: sl
Date: 2002-04-11 00:00:00
Title: Uredba Komisije (ES) št. 622/2002 z dne 11. aprila 2002 o določitvi rokov za predložitev informacij za oceno kemično opredeljenih aromatičnih snovi, uporabljanih v ali na živilihBesedilo velja za EGP.

Pomembno pravno obvestilo

|

32002R0622

Uradni list L 095 , 12/04/2002 str. 0010 - 0011

		Uredba Komisije (ES) št. 622/2002z dne 11. aprila 2002o določitvi rokov za predložitev informacij za oceno kemično opredeljenih aromatičnih snovi, uporabljanih v ali na živilih(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Evropskega parlamenta in Sveta (ES) št. 2232/96 z dne 28. oktobra 1996 o določitvi postopka Skupnosti za aromatične snovi, uporabljene ali namenjene za uporabo v ali na živilih [1], in zlasti člena 4(1) Uredbe,ob upoštevanju naslednjega:(1) Namen Uredbe (ES) št. 2232/96 je izdelava seznama aromatičnih snovi, katerih uporaba je ob izključitvi vseh drugih dovoljena. Navedeni seznam se izdela po oceni aromatičnih snovi, uporabljanih v ali na živilih.(2) Pri uporabi navedene uredbe je bil z Odločbo Komisije 1999/217/ES [2], kakor je bila nazadnje spremenjena z Odločbo 2002/113/ES [3], sprejet register aromatičnih snovi, uporabljanih v ali na živilih.(3) Informacije, ki so potrebne za oceno aromatičnih snovi v registru, so opredeljene v Uredbi Komisije (ES) št. 1565/2000 [4] o določitvi programa ocenjevanja kemično opredeljenih aromatičnih snovi, navedenih v Odločbi 1999/217/ES.(4) Člen 3 Uredbe (ES) 1565/2000 navaja informacije, ki jih mora predložiti oseba, pristojna za dajanje obravnavane snovi v promet, da se omogoči ocena snovi. Če informacije za posamezno snov niso predložene v enem letu po sprejetju navedene uredbe, je treba Komisijo obvestiti, kdaj jih bo mogoče predložiti.(5) V prvem letu izvajanja programa ocenjevanja so osebe, pristojne za dajanje v promet snovi, ki so vključene v register, preko European Flavour and Fragrance Association (Evropskega združenja za dišave in arome), predložile informacije za del snovi, uvrščenih v register iz Odločbe 1999/217/ES in obvestile Komisijo o datumih, kdaj bi lahko predložile informacije za ostale aromatične snovi.(6) Za nemoten potek postopka ocenjevanja Komisija sedaj lahko postavi roke za predložitev informacij iz člena 3(1) Uredbe (ES) št. 1565/2000.(7) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJO UREDBO:Člen 11. Roki za predložitev informacij o aromatičnih snoveh, kakor so predpisani v členu 3(3) Uredbe (ES) št. 1565/2000, so določeni v Prilogi.2. Na utemeljeno zahtevo osebe, pristojne za dajanje takih snovi v promet, Komisija lahko podaljša rok. Zahtevo je treba vložiti pred potekom roka.Člen 2Ta uredba začne veljati sedmi dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 11. aprila 2002Za KomisijoDavid ByrneČlan Komisije[1] UL L 299, 23.11.1996, str. 1.[2] UL L 84, 27.3.1999, str. 1.[3] UL L 49, 20.2.2002, str. 1.[4] UL L 180, 19.7.2000, str. 8.--------------------------------------------------PRILOGAAromatične snovi | Rok za predložitev informacij iz člena 3(1) Uredbe (ES) št. 1565/2000 |Aromatične snovi, opredeljene za prednostno ocenjevanje (označene s številko 3 v stolpcu "Pripombe" Priloge k Odločbi 1999/217/ES) | 31. december 2002 |Aromatične snovi, ki sodijo v skupine 1, 2, 4, 5, 8, 9, 10 in 20 Priloge I k Uredbi (ES) št. 1565/2000 | 31. december 2002 |Aromatične snovi, ki sodijo v skupine 6, 7, 14, 15, 21, 22, 23, 24, 25 in 29 Priloge I k Uredbi (ES) št. 1565/2000 | 31. avgust 2003 |Aromatične snovi, ki sodijo v skupine 3, 11, 12, 13, 16, 17, 18, 19, 26, 27, 28, 30, 31, 32, 33 in 34 Priloge I k Uredbi (ES) št. 1565/2000 | 30. junij 2004 |--------------------------------------------------